Anexa nr.1 la HCL nr.87/30.05.2022

NOTĂ DE FUNDAMENTARE
	
	Planului Național de Redresare și Reziliență, Componenta 10 – Fondul Local, Investiția: ”Eficientizarea energetică a clădirii Liceului tehnologic Teodor Diamant, oraș Boldești-Scăeni”
	Titlu apel proiect: PNRR/2022/C10

	1.
	Descrierea pe scurt a situației actuale (date statistice, elemente specifice, etc.)


	În orașul Boldești - Scăeni funcționează 6 grădiniţe cu 263 de preşcolari, 2 şcoli cu un număr de 896 elevi şi un liceu cu 428 elevi, sub îndrumarea unui număr total de 99 cadre didactice.

Lucrările de „Eficientizare energetică a clădirii Liceului” se vor desfășura în incinta Liceului tehnologic Teodor Diamant, orașul Boldești-Scăeni, situat pe strada Bucovului, nr.6.
Liceul tehnologic Teodor Diamant Oraș Boldești-Scăeni, este un imobil format din teren in suprafață de 9657 mp și din construcțiile:

-
Construcția C1 –clădire liceu și cămin 

-
Construcția C2 – clădire centrală termică

-
Construcția C3- sală de sport

-
Construcția C4 – școală cu 6 săli de clasă
Pentru construcțiile C1, C2 și C3, de la finalizarea lucrărilor (1966, 1980) și până în prezent nu s-au realizat decât lucrări de intreținere curentă. Clădirile necesită renovare, nu sunt izolate termic, la etajele 1, 2, 3 ale construcției C1 (liceu și cămin)  tâmplăria este din lemn, corpurile de iluminat fluorescent şi incandescent trebuie înlocuite cu corpuri de iluminat LED, circuitele electrice sunt vechi, planșeul peste ultimul nivel și peste subsol trebuie izolat termic, învelitoarea este veche și degradată necesitând înlocuirea.
In acest context, se impune adoptarea unor măsuri de eficientizare energetică a clădirilor publice, inclusiv a clădirilor cu destinație de invățământ, fapt confirmat și in „Strategia de dezvoltare durabilă 2021-2027 a orașului Boldești-Scăeni”. 

	2.
	Necesitatea și oportunitatea investiției pentru care se aplică
	Scopul Proiectului îl reprezintă creşterea eficienţei energetice a clădirilor Liceului tehnologic Teodor Diamant şi îmbunătăţirea calităţii mediului prin reducerea emisiilor de gaze cu efect de seră prin reducerea consumului anual de energie finală.

Obiectul Proiectului vizează modernizarea clădirilor Liceului, prin realizarea de investiţii pentru creşterea performanţei energetice a acestuia, respectiv:

– îmbunătăţirea izolaţiei termice a anvelopei clădirii (pereţi exteriori, ferestre şi uşi, planşeu peste ultimul nivel, planşeu peste subsol), a învelitorilor, precum şi a altor elemente de anvelopă care închid spaţiul climatizat al clădirii; 

– introducerea, reabilitarea şi modernizarea, după caz, a instalaţiilor pentru prepararea, distribuţia şi utilizarea agentului termic pentru încălzire şi a apei calde de consum, a sistemelor de ventilare şi climatizare, a sistemelor de ventilare mecanică cu recuperarea căldurii, inclusiv sisteme de răcire pasivă, precum şi achiziţionarea şi instalarea echipamentelor aferente şi racordarea la sistemele de încălzire centralizată, după caz;

– utilizarea surselor regenerabile de energie;

– implementarea sistemelor de management energetic având ca scop îmbunătăţirea eficienţei energetice şi monitorizarea consumurilor de energie (de exemplu, achiziţionarea, instalarea, întreţinerea şi exploatarea sistemelor inteligente pentru gestionarea şi monitorizarea oricărui tip de energie pentru asigurarea condiţiilor de confort interior);

– înlocuirea corpurilor de iluminat fluorescent şi incandescent cu corpuri de iluminat cu eficienţă energetică ridicată şi durată mare de viaţă, tehnologie LED, cu respectarea normelor şi reglementărilor tehnice;

– optimizarea calităţii aerului interior prin ventilaţie mecanică cu unităţi individuale sau centralizată, după caz, cu recuperare de energie termică pentru asigurarea necesarului de aer proaspăt şi a nivelului de umiditate, care să asigure starea de sănătate a utilizatorilor în spaţiile în care îşi desfăşoară activitatea;

– orice alte activităţi care conduc la îndeplinirea realizării scopului proiectului (înlocuirea circuitelor electrice, lucrări de demontare/montare a instalaţiilor şi echipamentelor montate consumatoare de energie, lucrări de reparaţii şi etanşări la nivelul îmbinărilor şi străpungerilor la faţade).

	3.
	Corelarea cu proiecte deja implementate la nivel local


	1."Gospodarie apa Seciu in orasul Boldesti-Scaeni, judetul Prahova" - Programul National de Dezvoltare Locala
2."Modernizare sistem iluminat public în ORAȘUL BOLDEȘTI SCĂENI, JUDEȚUL PRAHOVA“ - Programul privind sprijinirea eficienţei energetice şi a gestionării inteligente a energiei în infrastructura de iluminat public - ADMINISTRAȚIA FONDULUI PENTRU MEDIU

	4.
	Corelarea cu proiecte în curs de implementare de la nivel local
	1."Extindere si modernizare retele de canalizare in orasul Boldesti-Scaeni, judetul Prahova" – Programul National de Dezvoltare Locala.
2."Modernizare si extindere statie de epurare in orasul Boldesti-Scaeni, judetul Prahova"- Programul National de Dezvoltare Locala.
3."Teren de sport multifunctional Liceul Tehnologic Teodor Diamant Boldesti-Scaeni, judetul Prahova"- Programul National de Dezvoltare Locala.
4."Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni, Cod SMIS2014+: 126450" - Programul Operaţional Regional 2014-2020, Axa prioritară 13 - Sprijinirea regenerării orașelor mici și mijlocii, Prioritatea de Investiții 9B – Oferirea de sprijin pentru revitalizarea fizică, economică și socială a comunităților defavorizate din regiunile urbane și rurale, Obiectiv specific 13.1 – Îmbunătățirea calității vieții populației în orașele mici și mijlocii din România.

	5.
	Corelarea cu celelalte proiecte pentru care se aplică la finanțare
	„Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”,

	6.
	Efectul pozitiv previzionat prin realizarea obiectivului de investiții
	Prin termoizolarea anvelopei clădirii, inlocuirea tâmplăriilor din lemn, utilizarea de surse regenerabile de producere a energiei și inlocuirea corpurilor de iluminat fluorescente și incandescente se va reduce: emisia de CO2, consumul de energie și implicit costurile și se vor asigura temperaturi optime in incăperile liceului, imbunătățind astfel atât condițiile de lucru pentru personalul didactic cât și condițiile pentru elevi. Renovarea va conduce la o reducere cu 30% a necesarului de energie primară, demonstrată prin studiul de audit energetic elaborat de S.C. DINENG DEV SRL.

	7.
	Modul de îndeplinire a condițiilor aferente investițiilor
	Pentru realizarea reabilitării termice, a creșterii eficienței energetice și adaptării construcției existente la normele în vigoare se propun următoarele lucrări - arhitectura:

•demontare tâmplării exterioare;

•demontare glafuri ferestre (interior/exterior);

•montare tâmplării exterioare (uși și ferestre);

•montare glafuri interioare și exterioare, ferestre;

•decopertări locale, tencuieli fațade;

•termoizolare pereți exteriori, soclu, intrados balcoane, console, stâlpi și contur ferestre;

•realizarea tencuielii decorative de exterior;

•izolarea termică a planșeului;

•refacerea vopsitoriei lavabile interioare; 

•inlocuirea invelitorii actuale a acoperișului.
Pentru realizarea reabilitarii si cresterea eficientei energetice se propun urmatoarele lucrari - instalatii: 

•modernizare punct termic, inclusiv inlocuire centrala termica

•achizitionarea si instalarea echipamentelor aferente;

•reabilitare si modernizare instalatie de transport agent termic 

•desfacere instalatii existente – transport agent termic; 

•achizitionarea si montarea pe acoperis de panouri solare – inclusiv a echipamentelor existente;

•demontarea corpurilor de iluminat existente (cu surse incandescente si fluorescente); montarea de corpuri de iluminat de tip LED;

•inlocuire/reabilitare/modernizare instalatii electrice

Proiectantul va propune si alte lucrari sau dotari care pot conduce la o mai buna eficienta energetica a cladirii si va reduce consumul de energie electrica, termica, si/sau combustibili fosili, de exemplu, dar fara a se limita la:

Mãsuri de creştere a eficienţei energetice:

-Izolarea termică a faţadei, parte vitratã, care va cuprinde înlocuirea tâmplăriei exterioare existente — ferestre şi uşi, cu tâmplãrie din profile;

-Izolarea termică a faţadei, parte opacă, va cuprinde eliminarea punţilor termice prin placarea elementelor de construcţie cu polistiren expandat EPS 100 Grafitat de 10 cm.

Reabilitare şi modernizare instalaţii interioare clădire:

-Mãsuri de reducere a consumurilor de energie pentru preparare Apă Caldă de Consum (ACC);

-Refacerea integralã a instalaţiei interioare de încãlzire şi a instalaţiei de furnizare a apei calde de consum.

Lucrãri de modernizare a instalaţiilor de iluminat în clãdiri:

-Modernizarea instalaţiei de iluminat;

-Înlocuirea corpurilor de iluminat fluorescent şi incandescent cu corpuri de iluminat cu eficienţă energetică ridicata de tip LED şi durata mare de viaţă;

-Instalarea corpurilor de iluminat cu senzori de mişcare/prezenţă, acolo unde acestea se impun pentru economia de energie.

Lucrări de refacere învelitoare:

-Refacerea integralã a învelitorii (daca este cazul) ;

-Înlocuirea integralã a învelitorii (daca este cazul).
Lucrări pentru asigurarea cerințelor de accesibilizare pentru persoanele cu dizabilități.

	8.
	Descrierea procesului de implementare
	UAT Oraș Boldești-Scăeni va asigura managementul proiectului pe toată perioada de pregătire, verificare, implementare a acestuia.
Echipa de implementare a proiectului va fi alcătuită din persoane angajate la nivelul UAT Oraș Boldești-Scăeni, in cadrul Serviciului Urbanism, Amenajarea Teritoriului, Programe, Proiecte, Achiziții, Cadastru, Control Comercial și Transport Local, Serviciului Patrimoniu Local, Serviciului buget finanțe contabilitate, impozite și taxe, resurse umane și salarizare.

Astfel, echipa de implementare a proiectului va asigura: depunerea cererii de finanțare, obținerea autorizației de construire iar după semnarea contractului de finanțare se va ocupa de activitățile de achiziții publice pentru serviciile de întocmire: Documentație tehnico-economică – SF/DALI, Proiect Tehnic, Asistență Tehnică, verificator, supervizare dirigenție, publicitate, execuția lucrărilor precum și de cererile de rambursare și raportările trimestriale. 

	9.
	Alte informații
	Reabilitarea moderată a clădirilor publice din Orașul Boldești-Scăeni va duce la îmbunătățirea serviciilor publice prestate la nivelul UAT.

În procesul de pregătire, verificare, implementare şi durabilitate a contractului de finanţare, UAT Oraș Boldești-Scăeni va respecta obligaţiile prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile.
În urma implementării proiectelor de reabilitare moderată, se va contribui la reducerea cu 30% a consumului primar de energie, atestat prin certificatele de performanță energetică.

